megalaa/coptic-corpora huggingface dataset:
Text: 1 Corinthians 9
Coptic: ⲁⲗⲗⲁ ϯⲱϥⲉ ⲙⲡⲁⲥⲱⲙⲁ ϯⲉⲓⲣⲉ ⲙⲙⲟϥ ⲛϩⲙϩⲁⲗ . ⲙⲏⲡⲱⲥ ⲉⲓⲧⲁϣⲉⲟⲉⲓϣ ⲛϩⲉⲛⲕⲟⲟⲩⲉ ⲧⲁϣⲱⲡⲉ ⲁⲛⲟⲕ ⲛϫⲟⲟⲩⲧ .
English: but I beat my body and bring it into submission, lest by any means, after I have preached to others, I myself should be rejected.
Text: 1 Corinthians 10
Coptic: ϯⲟⲩⲱϣ ⲅⲁⲣ ⲉⲧⲣⲉⲧⲛⲉⲓⲙⲉ ⲛⲁⲥⲛⲏⲩ ϫⲉⲛⲉⲛⲉⲓⲟⲧⲉ ⲧⲏⲣⲟⲩ ⲛⲉⲩϣⲟⲟⲡ ⲡⲉ ϩⲁⲧⲉⲕⲗⲟⲟⲗⲉ . ⲁⲩⲱ ⲁⲩⲉⲓ ⲉⲃⲟⲗ ⲧⲏⲣⲟⲩ ϩⲓⲧⲛⲑⲁⲗⲁⲥⲥⲁ .
English: Now I would not have you ignorant, brothers, that our fathers were all under the cloud, and all passed through the sea;
Text: 1 Corinthians 10
Coptic: ⲁⲩⲱ ⲛⲧⲟⲟⲩ ⲧⲏⲣⲟⲩ ⲁⲩⲃⲁⲡⲧⲓⲍⲉ ⲉⲙⲱⲩⲥⲏⲥ ϩⲛⲧⲉⲕⲗⲟⲟⲗⲉ ⲙⲛⲑⲁⲗⲁⲥⲥⲁ .
English: and were all baptized into Moses in the cloud and in the sea;
Text: 1 Corinthians 10
Coptic: ⲁⲩⲱ ⲛⲧⲟⲟⲩ ⲧⲏⲣⲟⲩ ⲁⲩⲟⲩⲱⲙ ⲛⲟⲩϩⲣⲉ ⲛⲟⲩⲱⲧ ⲙⲡⲛⲉⲩⲙⲁⲧⲓⲕⲟⲛ .
English: and all ate the same spiritual food;
Text: 1 Corinthians 10
Coptic: ⲁⲩⲱ ⲛⲧⲟⲟⲩ ⲧⲏⲣⲟⲩ ⲁⲩⲥⲱ ⲛⲟⲩⲥⲱ ⲛⲟⲩⲱⲧ ⲙⲡⲛⲉⲩⲙⲁⲧⲓⲕⲟⲛ . ⲁⲩⲥⲱ ⲅⲁⲣ ⲉⲃⲟⲗ ϩⲛⲟⲩⲡⲛⲉⲩⲙⲁⲧⲓⲕⲏ ⲙⲡⲉⲧⲣⲁ ⲉⲥⲟⲩⲏϩ ⲛⲥⲱⲟⲩ . ⲧⲡⲉⲧⲣⲁ ⲇⲉ ⲛⲉⲡⲉⲭⲣⲓⲥⲧⲟⲥ ⲡⲉ .
English: and all drank the same spiritual drink. For they drank of a spiritual rock that followed them, and the rock was Christ.
Text: 1 Corinthians 10
Coptic: ⲁⲗⲗⲁ ⲙⲡⲉⲡⲛⲟⲩⲧⲉ ⲱⲕ ⲛϩⲏⲧ ⲙⲛⲡⲉⲩϩⲟⲩⲟ . ⲁⲩⲡⲟⲣϣⲟⲩ ⲅⲁⲣ ϩⲙⲡϫⲁⲓⲉ .
English: However with most of them, God was not well pleased, for they were overthrown in the wilderness.
Text: 1 Corinthians 10
Coptic: ⲛⲁⲓ ⲇⲉ ⲉⲛⲧⲁⲩϣⲱⲡⲉ ⲛⲁⲛ ⲛⲥⲙⲟⲧ ⲉⲧⲙⲧⲣⲉⲛϣⲱⲡⲉ ⲛⲣⲉϥⲉⲡⲓⲑⲩⲙⲉⲓ ⲉⲛⲉⲑⲟⲟⲩ ⲕⲁⲧⲁⲧϩⲉ ⲉⲛⲧⲁⲛⲏⲉⲡⲓⲑⲩⲙⲉⲓ .
English: Now these things were our examples, to the intent we should not lust after evil things, as they also lusted.
Text: 1 Corinthians 10
Coptic: ⲟⲩⲇⲉ ⲙⲡⲣϣⲱⲡⲉ ⲛⲣⲉϥϣⲙϣⲉⲉⲓⲇⲱⲗⲟⲛ ⲕⲁⲧⲁⲧϩⲉ ⲛϩⲟⲓⲛⲉ ⲙⲙⲟⲟⲩ . ⲛⲧϩⲉ ⲉⲧⲥⲏϩ ϫⲉⲁϥϩⲙⲟⲟⲥ ⲛϭⲓⲡⲗⲁⲟⲥ ⲉⲟⲩⲱⲙ ⲉⲥⲱ . ⲁⲩⲱ ⲁⲩⲧⲱⲟⲩⲛ ⲉⲥⲱⲃⲉ .
English: Neither be idolaters, as some of them were. As it is written, 'The people sat down to eat and drink, and rose up to play.'
Text: 1 Corinthians 10
Coptic: ⲟⲩⲇⲉ ⲙⲡⲣⲧⲣⲉⲛⲡⲟⲣⲛⲉⲩⲉ ⲛⲧϩⲉ ⲉⲛⲧⲁϩⲟⲓⲛⲉ ⲙⲙⲟⲟⲩ ⲡⲟⲣⲛⲉⲩⲉ . ⲁⲩⲱ ⲁⲩϩⲉ ⲛⲟⲩϩⲟⲟⲩ ⲛⲟⲩⲱⲧ ⲛϭⲓϫⲟⲩⲧϣⲟⲙⲧⲉ ⲛϣⲟ .
English: Neither let us commit sexual immorality, as some of them committed, and in one day twenty-three thousand fell.
Text: 1 Corinthians 10
Coptic: ⲟⲩⲇⲉ ⲙⲡⲣⲧⲣⲉⲛⲡⲉⲓⲣⲁⲍⲉ ⲙⲡⲉⲭⲣⲓⲥⲧⲟⲥ ⲕⲁⲧⲁⲧϩⲉ ⲉⲛⲧⲁϩⲟⲓⲛⲉ ⲙⲙⲟⲟⲩ ⲡⲉⲓⲣⲁⲍⲉ . ⲁⲩⲱ ⲁⲩϩⲉ ⲉⲃⲟⲗ ϩⲓⲧⲛⲛϩⲟϥ .
English: Neither let us test the Lord, as some of them tested, and perished by the serpents.
Text: 1 Corinthians 10
Coptic: ⲟⲩⲇⲉ ⲙⲡⲣⲕⲣⲙⲣⲙ ⲕⲁⲧⲁⲧϩⲉ ⲉⲛⲧⲁϩⲟⲓⲛⲉ ⲙⲙⲟⲟⲩ ⲕⲣⲙⲣⲙ ⲁⲩⲱ ⲁⲩϩⲉ ⲉⲃⲟⲗ ϩⲓⲧⲙⲡⲉϣⲁϥⲧⲁⲕⲟ .
English: Neither grumble, as some of them also grumbled, and perished by the destroyer.
Text: 1 Corinthians 10
Coptic: ⲛⲁⲓ ⲇⲉ ϩⲉⲛⲧⲩⲡⲟⲥ ⲛⲉ ⲛⲧϩⲉ ⲉⲛⲧⲁⲩϣⲱⲡⲉ ⲛⲛⲏ . ⲁⲩⲥϩⲁⲓⲥⲟⲩ ⲇⲉ ⲛⲁⲛ ⲉⲩⲥⲃⲱ ⲛⲁⲓ ⲉⲛⲧⲁⲑⲁⲏ ⲛⲛⲁⲓⲱⲛ ⲕⲁⲧⲁⲛⲧⲁ ⲉⲣⲟⲟⲩ .
English: Now all these things happened to them by way of example, and they were written for our admonition, on whom the ends of the ages have come.
Text: 1 Corinthians 10
Coptic: ϩⲱⲥⲧⲉ ⲡⲉⲧϫⲱ ⲙⲙⲟⲥ ϫⲉϯⲁϩⲉⲣⲁⲧ ⲙⲁⲣⲉϥϭⲱϣⲧ ⲙⲏⲡⲱⲥ ⲛϥϩⲉ .
English: Therefore let him who thinks he stands be careful that he doesn't fall.
Text: 1 Corinthians 10
Coptic: ⲙⲡⲉⲡⲉⲓⲣⲁⲥⲙⲟⲥ ⲧⲁϩⲱⲧⲛ ⲛⲥⲁⲡⲉⲓⲣⲁⲥⲙⲟⲥ ⲛⲣⲱⲙⲉ . ⲟⲩⲡⲓⲥⲧⲟⲥ ⲇⲉ ⲡⲉ ⲡⲛⲟⲩⲧⲉ ⲡⲁⲓ ⲉⲧⲉⲛϥⲛⲁⲕⲁⲁⲩ ⲁⲛ ⲉⲡⲉⲓⲣⲁⲍⲉ ⲙⲙⲱⲧⲛ ⲛϩⲟⲩⲟ ⲉⲧⲉⲧⲛϭⲟⲙ . ⲁⲗⲗⲁ ϩⲙⲡⲡⲉⲓⲣⲁⲥⲙⲟⲥ ϥⲛⲁϯⲑⲉ ⲛⲏⲧⲛ ⲉⲉⲓ ⲉⲃⲟⲗ ϩⲁⲣⲟϥ ⲉⲡⲧⲣⲉⲧⲛⲉϣϭⲙϭⲟⲙ ⲉϥⲓ .
English: No temptation has taken you except what is common to man. God is faithful, who will not allow you to be tempted above what you are able, but will with the temptation also make the way of escape, that you may be able to endure it.
Text: 1 Corinthians 10
Coptic: ⲉⲧⲃⲉⲡⲁⲓ ϭⲉ ⲛⲁⲙⲉⲣⲁⲧⲉ ⲡⲱⲧ ⲉⲃⲟⲗ ⲛⲧⲙⲛⲧⲣⲉϥϣⲙϣⲉⲉⲓⲇⲱⲗⲟⲛ .
English: Therefore, my beloved, flee from idolatry.
Text: 1 Corinthians 10
Coptic: ⲉⲓϫⲱ ⲙⲙⲟⲥ ⲛⲏⲧⲛ ϩⲱⲥ ⲥⲁⲃⲉⲉⲩ . ⲕⲣⲓⲛⲉ ⲛⲧⲱⲧⲛ ⲙⲡⲉϯⲛⲁϫⲟⲟϥ .
English: I speak as to wise men. Judge what I say.
Text: 1 Corinthians 10
Coptic: ⲡⲁⲡⲟⲧ ⲙⲡⲉⲥⲙⲟⲩ ⲉϣⲁⲛⲥⲙⲟⲩ ⲉⲣⲟϥ ⲙⲏ ⲛⲧⲕⲟⲓⲛⲱⲛⲓⲁ ⲁⲛ ⲡⲉ ⲙⲡⲉⲥⲛⲟϥ ⲙⲡⲉⲭⲣⲓⲥⲧⲟⲥ . ⲡⲟⲉⲓⲕ ⲉϣⲁⲛⲡⲟϣϥ ⲙⲏ ⲛⲧⲕⲟⲓⲛⲱⲛⲓⲁ ⲁⲛ ⲡⲉ ⲙⲡⲥⲱⲙⲁ ⲙⲡⲉⲭⲣⲓⲥⲧⲟⲥ .
English: The cup of blessing which we bless, isn't it a sharing of the blood of Christ? The bread which we break, isn't it a sharing of the body of Christ?
Text: 1 Corinthians 10
Coptic: ϫⲉⲟⲩⲟⲉⲓⲕ ⲛⲟⲩⲱⲧ ⲡⲉ . ⲟⲩⲥⲱⲙⲁ ⲛⲟⲩⲱⲧ ⲡⲉ ⲁⲛⲟⲛ ⲧⲏⲣⲛ . ⲁⲛⲟⲛ ⲅⲁⲣ ⲧⲏⲣⲛ ⲧⲛϫⲓ ⲉⲃⲟⲗ ϩⲙⲡⲓⲟⲉⲓⲕ ⲛⲟⲩⲱⲧ .
English: Because there is one loaf of bread, we, who are many, are one body; for we all partake of the one loaf of bread.
Text: 1 Corinthians 10
Coptic: ϭⲱϣⲧ ⲉⲡⲓⲥⲣⲁⲏⲗ ⲕⲁⲧⲁⲥⲁⲣⲝ . ⲙⲏ ⲛⲉⲧⲟⲩⲱⲙ ⲁⲛ ⲛⲛⲉⲑⲩⲥⲓⲁ ⲛⲉ ⲛⲕⲟⲓⲛⲱⲛⲟⲥ ⲙⲡⲉⲑⲩⲥⲓⲁⲥⲧⲏⲣⲓⲟⲛ .
English: Consider Israel according to the flesh. Don't those who eat the sacrifices participate in the altar?
Text: 1 Corinthians 10
Coptic: ⲟⲩ ϭⲉ ⲡⲉ ϯϫⲱ ⲙⲙⲟϥ . ⲙⲏ ⲉⲓϫⲱ ⲙⲙⲟⲥ ϫⲉⲟⲩⲛϣⲱⲱⲧ ⲛⲉⲓⲇⲱⲗⲟⲛ ϣⲟⲟⲡ . ⲏ ϫⲉⲟⲩⲛⲉⲓⲇⲱⲗⲟⲛ ϣⲟⲟⲡ .
English: What am I saying then? That a thing sacrificed to idols is anything, or that an idol is anything?
Text: 1 Corinthians 10
Coptic: ⲁⲗⲗⲁ ϫⲉⲛⲉⲧⲉⲣⲉⲛϩⲉⲑⲛⲟⲥ ϣⲱⲱⲧ ⲙⲙⲟⲟⲩ ⲉⲩϣⲱⲱⲧ ⲙⲙⲟⲟⲩ ⲛⲛⲇⲁⲓⲙⲱⲛⲓⲟⲛ ⲙⲡⲛⲟⲩⲧⲉ ⲁⲛ . ⲛϯⲟⲩⲱϣ ⲇⲉ ⲁⲛ ⲉⲧⲣⲉⲧⲛⲣⲕⲟⲓⲛⲱⲛⲟⲥ ⲛⲛⲇⲁⲓⲙⲱⲛⲓⲟⲛ .
English: But I say that the things which the Gentiles sacrifice, they sacrifice to demons, and not to God, and I don't desire that you would have fellowship with demons.
Text: 1 Corinthians 10
Coptic: ⲙⲛϣϭⲟⲙ ⲙⲙⲱⲧⲛ ⲉⲥⲉⲡⲁⲡⲟⲧ ⲙⲡϫⲟⲉⲓⲥ ⲁⲩⲱ ⲡⲁⲡⲟⲧ ⲛⲛⲇⲁⲓⲙⲱⲛⲓⲟⲛ ⲙⲛϣϭⲟⲙ ⲙⲙⲱⲧⲛ ⲉϫⲓ ⲛⲧⲉⲧⲣⲁⲡⲉⲍⲁ ⲙⲡϫⲟⲉⲓⲥ ⲁⲩⲱ ⲧⲉⲧⲣⲁⲡⲉⲍⲁ ⲛⲛⲇⲁⲓⲙⲱⲛⲓⲟⲛ .
English: You can't both drink the cup of the Lord and the cup of demons. You can't both partake of the table of the Lord, and of the table of demons.
Text: 1 Corinthians 10
Coptic: ⲏ ⲉⲛⲛⲁϯⲕⲱϩ ⲙⲡϫⲟⲉⲓⲥ . ⲙⲏ ⲉⲛϫⲟⲟⲣ ⲉⲣⲟϥ .
English: Or do we provoke the Lord to jealousy? Are we stronger than he?
Text: 1 Corinthians 10
Coptic: ⲉⲝⲉⲥⲧⲉⲓ ⲉⲣϩⲱⲃ ⲛⲓⲙ ⲁⲗⲗⲁ ϩⲱⲃ ⲛⲓⲙ ⲣⲛⲟϥⲣⲉ ⲁⲛ . ⲉⲝⲉⲥⲧⲉⲓ ⲉⲣϩⲱⲃ ⲛⲓⲙ . ⲁⲗⲗⲁ ϩⲱⲃ ⲛⲓⲙ ⲕⲱⲧ ⲁⲛ .
English: All things are lawful for me,' but not all things are profitable. 'All things are lawful for me,' but not all things build up.
Text: 1 Corinthians 10
Coptic: ⲙⲡⲣⲧⲣⲉⲗⲁⲁⲩ ϣⲓⲛⲉ ⲛⲥⲁⲧⲉϥⲛⲟϥⲣⲉ . ⲁⲗⲗⲁ ⲧⲁⲕⲉⲟⲩⲁ
English: Let no one seek his own, but each one his neighbor's good.
Text: 1 Corinthians 10
Coptic: ⲛⲕⲁ ⲛⲓⲙ ⲉⲧⲟⲩϯ ⲙⲙⲟⲟⲩ ⲉⲃⲟⲗ ϩⲙⲡⲙⲁⲕⲉⲗⲗⲟⲥ ⲟⲩⲟⲙⲟⲩ ⲉⲛⲧⲉⲧⲛⲁⲛⲁⲕⲣⲓⲛⲉⲗⲁⲁⲩ ⲁⲛ ⲉⲧⲃⲉⲧⲥⲩⲛⲉⲓⲇⲏⲥⲓⲥ .
English: Whatever is sold in the butcher shop, eat, asking no question for the sake of conscience,
Text: 1 Corinthians 10
Coptic: ⲡⲁⲡϫⲟⲉⲓⲥ ⲅⲁⲣ ⲡⲉ ⲡⲕⲁϩ ⲙⲛⲡⲉϥϫⲱⲕ ⲉⲃⲟⲗ .
English: for 'the earth is the Lord's, and its fullness.'
Text: 1 Corinthians 10
Coptic: ⲉⲣϣⲁⲛⲟⲩⲁ ⲛⲛⲁⲡⲓⲥⲧⲟⲥ ⲧⲉϩⲙⲧⲏⲩⲧⲛ ⲉⲩⲇⲉⲓⲡⲛⲟⲛ ⲛⲧⲉⲧⲛⲟⲩⲱϣ ⲉⲃⲱⲕ . ⲛⲕⲁ ⲛⲓⲙ ⲉⲧⲟⲩⲛⲁⲕⲁⲁⲩ ϩⲁⲣⲱⲧⲛ ⲟⲩⲟⲙⲟⲩ ⲉⲛⲧⲉⲧⲛⲁⲛⲁⲕⲣⲓⲛⲉⲗⲁⲁⲩ ⲁⲛ ⲉⲧⲃⲉⲧⲥⲩⲛⲉⲓⲇⲏⲥⲓⲥ .
English: But if one of those who don't believe invites you to a meal, and you are inclined to go, eat whatever is set before you, asking no questions for the sake of conscience.
Text: 1 Corinthians 10
Coptic: ⲉⲣϣⲁⲛⲟⲩⲁ ⲇⲉ ϫⲟⲟⲥ ⲛⲏⲧⲛ ϫⲉⲡⲁⲓ ⲟⲩϣⲱⲱⲧ ⲛⲣⲡⲉ ⲡⲉ ⲙⲡⲣⲟⲩⲟⲙϥ ⲉⲧⲃⲉⲡⲏ ⲉⲛⲧⲁϥϫⲟⲟⲥ ⲛⲏⲧⲛ ⲙⲛⲧⲥⲩⲛⲉⲓⲇⲏⲥⲓⲥ .
English: But if anyone says to you, 'This was offered to idols,' don't eat it for the sake of the one who told you, and for the sake of conscience. For 'the earth is the Lord's, and all its fullness.'
Text: 1 Corinthians 10
Coptic: ⲧⲥⲩⲛⲉⲓⲇⲏⲥⲓⲥ ⲇⲉ ⲉⲧⲓϫⲱ ⲙⲙⲟⲥ ⲛⲧⲱⲕ ⲁⲛ ⲧⲉ . ⲁⲗⲗⲁ ⲧⲁⲡⲏ . ⲉⲧⲃⲉⲟⲩ ⲅⲁⲣ ⲥⲉⲕⲣⲓⲛⲉ ⲛⲧⲁⲙⲛⲧⲣⲙϩⲉ ϩⲓⲧⲛⲕⲉⲥⲩⲛⲉⲓⲇⲏⲥⲓⲥ .
English: Conscience, I say, not your own, but the other's conscience. For why is my liberty judged by another conscience?
Text: 1 Corinthians 10
Coptic: ⲉϣϫⲉⲁⲛⲟⲕ ϯⲙⲉⲧⲉⲭⲉ ⲉⲩⲭⲁⲣⲓⲥ . ϫⲉⲟⲩ ⲥⲉϫⲓⲟⲩⲁ ⲉⲣⲟⲓ ϩⲙⲡⲉϯϣⲡϩⲙⲟⲧ ⲁⲛⲟⲕ ϩⲁⲣⲟϥ .
English: If I partake with thankfulness, why am I denounced for that for which I give thanks?
Text: 1 Corinthians 10
Coptic: ⲉⲓⲧⲉ ϭⲉ ⲉⲧⲉⲧⲛⲟⲩⲱⲙ . ⲉⲓⲧⲉ ⲉⲧⲉⲧⲛⲥⲱ . ⲉⲓⲧⲉ ⲡⲉⲧⲉⲧⲛⲉⲓⲣⲉ ⲙⲙⲟϥ ϩⲱⲃ ⲛⲓⲙ ⲁⲣⲓⲥⲟⲩ ⲉⲩⲉⲟⲟⲩ ⲙⲡⲛⲟⲩⲧⲉ .
English: Whether therefore you eat, or drink, or whatever you do, do all to the glory of God.
Text: 1 Corinthians 10
Coptic: ϣⲱⲡⲉ ⲁϫⲛϫⲣⲟⲡ ⲛⲛⲓⲟⲩⲇⲁⲓ ⲙⲛⲛϩⲉⲗⲗⲏⲛ ⲙⲛⲧⲉⲕⲕⲗⲏⲥⲓⲁ ⲙⲡⲛⲟⲩⲧⲉ .
English: Give no occasions for stumbling, either to Jews, or to Greeks, or to the assembly of God;
Text: 1 Corinthians 10
Coptic: ⲕⲁⲧⲁⲧϩⲉ ϩⲱ ⲉϯⲁⲣⲉⲥⲕⲉ ⲛⲟⲩⲟⲛ ⲛⲓⲙ ϩⲛϩⲱⲃ ⲛⲓⲙ ⲉⲛϯϣⲓⲛⲉ ⲁⲛ ⲛⲥⲁⲧⲁⲛⲟϥⲣⲉ . ⲁⲗⲗⲁ ⲧⲁϩⲁϩ ϫⲉⲉⲩⲉⲟⲩϫⲁⲓ .
English: even as I also please all men in all things, not seeking my own profit, but the profit of the many, that they may be saved.
Text: 1 Corinthians 11
Coptic: ⲧⲛⲧⲛⲧⲏⲩⲧⲛ ⲉⲣⲟⲓ ⲕⲁⲧⲁⲧϩⲉ ⲉⲛⲧⲁⲓⲧⲛⲧⲱⲛⲧ ⲉⲡⲉⲭⲣⲓⲥⲧⲟⲥ .
English: Be imitators of me, even as I also am of Christ.
Text: 1 Corinthians 11
Coptic: ϯⲉⲡⲁⲓⲛⲟⲩ ⲇⲉ ⲙⲙⲱⲧⲛ ϫⲉⲧⲉⲧⲛⲉⲓⲣⲉ ⲙⲡⲁⲙⲉⲉⲩⲉ ϩⲛϩⲱⲃ ⲛⲓⲙ . ⲁⲩⲱ ⲕⲁⲧⲁⲧϩⲉ ⲉⲛⲧⲁⲓϯ ⲛⲏⲧⲛ ⲛⲙⲡⲁⲣⲁⲇⲟⲥⲓⲥ ⲧⲉⲧⲛⲁⲙⲁϩⲧⲉ ⲙⲙⲟⲟⲩ .
English: Now I praise you, brothers, that you remember me in all things, and hold firm the traditions, even as I delivered them to you.
Text: 1 Corinthians 11
Coptic: ϯⲟⲩⲱϣ ⲇⲉ ⲉⲧⲣⲉⲧⲛⲉⲓⲙⲉ ϫⲉⲧⲁⲡⲉ ⲛϩⲟⲟⲩⲧ ⲛⲓⲙ ⲡⲉ ⲡⲉⲭⲣⲓⲥⲧⲟⲥ . ⲧⲁⲡⲉ ⲇⲉ ⲛⲧⲉⲥϩⲓⲙⲉ ⲡⲉ ⲡⲉⲥϩⲁⲓ . ⲧⲁⲡⲉ ⲇⲉ ⲛⲡⲉⲭⲣⲓⲥⲧⲟⲥ ⲡⲉ ⲡⲛⲟⲩⲧⲉ .
English: But I would have you know that the head of every man is Christ, and the head of the woman is the man, and the head of Christ is God.
Text: 1 Corinthians 11
Coptic: ⲣⲱⲙⲉ ⲛⲓⲙ ⲉϥϣⲗⲏⲗ ⲏ ⲉϥⲡⲣⲟⲫⲏⲧⲉⲩⲉ ⲉⲣⲉⲧⲉϥⲁⲡⲉ ϩⲟⲃⲥ ϥϯϣⲓⲡⲉ ⲛⲧⲉϥⲁⲡⲉ .
English: Every man praying or prophesying, having his head covered, dishonors his head.
Text: 1 Corinthians 11
Coptic: ⲥϩⲓⲙⲉ ⲇⲉ ⲛⲓⲙ ⲉⲥϣⲗⲏⲗ ⲏ ⲉⲥⲡⲣⲟⲫⲏⲧⲉⲩⲉ ⲉⲣⲉⲧⲉⲥⲁⲡⲉ ϭⲟⲗⲡ ⲉⲃⲟⲗ ⲥϯϣⲓⲡⲉ ⲛⲧⲉⲥⲁⲡⲉ . ⲧⲉⲓϩⲉ ⲅⲁⲣ ⲧⲉ . ⲁⲩⲱ ⲡⲉⲓϩⲱⲃ ⲛⲟⲩⲱⲧ ⲡⲉ ⲛⲧⲉⲧⲉⲣⲉϫⲱⲥ ϩⲟⲟⲕⲉ .
English: But every woman praying or prophesying with her head unveiled dishonors her head. For it is one and the same thing as if she were shaved.
Text: 1 Corinthians 11
Coptic: ⲉϣϫⲉⲥⲛⲁϩⲃⲥϫⲱⲥ ⲅⲁⲣ ⲁⲛ ⲛϭⲓⲧⲉⲥϩⲓⲙⲉ ⲙⲁⲣⲉⲥϣⲃϫⲱⲥ . ⲉϣϫⲉⲟⲩϣⲗⲟϥ ⲇⲉ ⲛⲧⲉⲥϩⲓⲙⲉ ⲡⲉ ϣⲃϫⲱⲥ ⲏ ϩⲉⲕⲉϫⲱⲥ . ⲙⲁⲣⲉⲥϩⲃⲥϫⲱⲥ .
English: For if a woman is not covered, let her also be shorn. But if it is shameful for a woman to be shorn or shaved, let her be covered.
Text: 1 Corinthians 11
Coptic: ⲡϩⲟⲟⲩⲧ ⲅⲁⲣ ⲛϣϣⲉ ⲁⲛ ⲉⲣⲟϥ ⲉϩⲱⲃⲥ ⲛⲧⲉϥⲁⲡⲉ . ⲉⲧϩⲓⲕⲱⲛ ⲡⲉ ⲁⲩⲱ ⲡⲉⲟⲟⲩ ⲙⲡⲛⲟⲩⲧⲉ . ⲧⲉⲥϩⲓⲙⲉ ⲇⲉ ⲡⲉⲟⲟⲩ ⲙⲡⲉⲥϩⲁⲓ ⲧⲉ .
English: For a man indeed ought not to have his head covered, because he is the image and glory of God, but the woman is the glory of the man.
Text: 1 Corinthians 11
Coptic: ⲛⲧⲁⲩϫⲓⲡⲣⲱⲙⲉ ⲅⲁⲣ ⲁⲛ ⲉⲃⲟⲗ ϩⲛⲧⲉⲥϩⲓⲙⲉ ⲁⲗⲗⲁ ⲛⲧⲁⲩϫⲓⲧⲉⲥϩⲓⲙⲉ ⲉⲃⲟⲗ ϩⲙⲡⲣⲱⲙⲉ .
English: For man is not from woman, but woman from man;
Text: 1 Corinthians 11
Coptic: ⲕⲁⲓ ⲅⲁⲣ ⲛⲧⲁⲩⲥⲛⲧⲡⲣⲱⲙⲉ ⲁⲛ ⲉⲧⲃⲉⲧⲉⲥϩⲓⲙⲉ . ⲁⲗⲗⲁ ⲧⲉⲥϩⲓⲙⲉ ⲉⲧⲃⲉⲡⲣⲱⲙⲉ .
English: for neither was man created for the woman, but woman for the man.
Text: 1 Corinthians 11
Coptic: ⲉⲧⲃⲉⲡⲁⲓ ϣϣⲉ ⲉⲧⲉⲥϩⲓⲙⲉ ⲉⲕⲱ ⲛⲟⲩⲉⲝⲟⲩⲥⲓⲁ ⲉϫⲛⲧⲉⲥⲁⲡⲉ ⲉⲧⲃⲉⲛⲁⲅⲅⲉⲗⲟⲥ .
English: For this cause the woman ought to have authority on her head, because of the angels.
Text: 1 Corinthians 11
Coptic: ⲡⲗⲏⲛ ⲙⲛⲥϩⲓⲙⲉ ⲁϫⲛϩⲟⲟⲩⲧ ⲟⲩⲇⲉ ϩⲟⲟⲩⲧ ⲛⲟⲩⲉϣⲛⲥϩⲓⲙⲉ ϩⲙⲡϫⲟⲉⲓⲥ .
English: Nevertheless, neither is the woman independent of the man, nor the man independent of the woman, in the Lord.
Text: 1 Corinthians 11
Coptic: ⲛⲧϩⲉ ⲅⲁⲣ ⲛⲧⲉⲥϩⲓⲙⲉ ⲉⲟⲩⲉⲃⲟⲗ ϩⲙⲡϩⲟⲟⲩⲧ ⲧⲉ . ⲧⲁⲓ ⲧⲉ ⲧϩⲉ ⲙⲡϩⲟⲟⲩⲧ ⲉⲟⲩⲉⲃⲟⲗ ϩⲛⲧⲉⲥϩⲓⲙⲉ ⲡⲉ . ⲡⲧⲏⲣϥ ⲇⲉ ϩⲉⲛⲉⲃⲟⲗ ϩⲙⲡⲛⲟⲩⲧⲉ ⲛⲉ .
English: For as woman came from man, so a man also comes through a woman; but all things are from God.
Text: 1 Corinthians 11
Coptic: ⲕⲣⲓⲛⲉ ⲛⲧⲱⲧⲛ ⲛϩⲏⲧⲧⲏⲩⲧⲛ . ϣϣⲉ ⲉⲟⲩⲥϩⲓⲙⲉ ⲉϣⲗⲏⲗ ⲉⲡⲛⲟⲩⲧⲉ ⲉⲣⲉϫⲱⲥ ϭⲟⲗⲡ ⲉⲃⲟⲗ .
English: Judge for yourselves. Is it appropriate that a woman pray to God unveiled?
Text: 1 Corinthians 11
Coptic: ⲉⲓⲉ ⲛⲧⲉⲓⲕⲉⲫⲩⲥⲓⲥ ⲛⲁⲧⲥⲁⲃⲉⲧⲏⲩⲧⲛ ⲁⲛ . ϫⲉⲟⲩⲣⲱⲙⲉ ⲙⲉⲛ ⲉϥϣⲁⲛⲟⲩⲉϩϥⲱ ⲟⲩⲥⲱϣ ⲛⲁϥ ⲡⲉ
English: Doesn't even nature itself teach you that if a man has long hair, it is a dishonor to him?
Text: 1 Corinthians 11
Coptic: ⲟⲩⲥϩⲓⲙⲉ ⲇⲉ ⲉⲥϣⲁⲛⲟⲩⲉϩϥⲱ ⲟⲩⲉⲟⲟⲩ ⲛⲁⲥ ⲡⲉ . ϫⲉⲡϥⲱ ⲉⲛⲧⲁⲩⲧⲁⲁϥ ⲛⲁⲥ ⲉⲡⲙⲁ ⲛⲟⲩⲣϣⲱⲛ .
English: But if a woman has long hair, it is a glory to her, for her hair is given to her for a covering.
Text: 1 Corinthians 11
Coptic: ⲉϣϫⲉⲟⲩⲛⲟⲩⲁ ⲇⲉ ⲉⲩⲙⲁⲓϯⲧⲱⲛ ⲡⲉ ⲁⲛⲟⲛ ⲙⲛⲧⲁⲛⲥⲩⲛⲏⲑⲉⲓⲁ ⲙⲙⲁⲩ ⲛⲧⲉⲓⲙⲓⲛⲉ ⲟⲩⲇⲉ ⲛⲉⲕⲕⲗⲏⲥⲓⲁ ⲙⲡⲛⲟⲩⲧⲉ .
English: But if any man seems to be contentious, we have no such custom, neither do God's assemblies.
Text: 1 Corinthians 11
Coptic: ⲡⲁⲓ ⲇⲉ ϯⲡⲁⲣⲁⲅⲅⲉⲓⲗⲉ ⲙⲙⲟϥ ⲉⲓⲉⲡⲁⲓⲛⲟⲩ ⲁⲛ ϫⲉⲉⲧⲉⲧⲛⲥⲱⲟⲩϩ ⲁⲛ ⲉⲟⲩϫⲓⲥⲉ . ⲁⲗⲗⲁ ⲉⲟⲩϩⲃⲃⲉ .
English: But in giving you this command, I don't praise you, that you come together not for the better but for the worse.
Text: 1 Corinthians 11
Coptic: ϣⲟⲣⲡ ⲙⲉⲛ ⲅⲁⲣ ⲉⲧⲉⲧⲛⲥⲱⲟⲩϩ ⲉϩⲟⲩⲛ ϩⲛⲧⲉⲕⲕⲗⲏⲥⲓⲁ . ϯⲥⲱⲧⲙ ϫⲉⲟⲩⲛϩⲉⲛⲡⲱⲣϫ ⲛϩⲏⲧⲧⲏⲩⲧⲛ . ⲁⲩⲱ ϯⲡⲓⲥⲧⲉⲩⲉ ϩⲛⲟⲩⲙⲉⲣⲟⲥ .
English: For first of all, when you come together in the assembly, I hear that divisions exist among you, and I partly believe it.
Text: 1 Corinthians 11
Coptic: ϩⲁⲡⲥ ⲅⲁⲣ ⲉⲧⲣⲉϩⲉⲛϩⲁⲓⲣⲉⲥⲓⲥ ϣⲱⲡⲉ ⲛϩⲏⲧⲧⲏⲩⲧⲛ . ϫⲉⲕⲁⲁⲥ ⲟⲛ ⲉⲣⲉⲛⲕⲉⲥⲱⲧⲡ ⲟⲩⲱⲛϩ ⲉⲃⲟⲗ ⲛϩⲏⲧⲧⲏⲩⲧⲛ .
English: For there also must be factions among you, that those who are approved may be revealed among you.
Text: 1 Corinthians 11
Coptic: ⲉⲧⲉⲧⲛⲥⲱⲟⲩϩ ϭⲉ ⲉϩⲟⲩⲛ ⲛⲛⲉⲧⲛⲉⲣⲏⲩ ⲛⲟⲩⲕⲩⲣⲓⲁⲕⲟⲛ ⲁⲛ ⲡⲉ ⲛⲇⲉⲓⲡⲛⲟⲛ ⲉⲟⲩⲟⲙϥ .
English: When therefore you assemble yourselves together, it is not the Lord's supper that you eat.
Text: 1 Corinthians 11
Coptic: ⲡⲟⲩⲁ ⲅⲁⲣ ⲡⲟⲩⲁ ⲣϣⲟⲣⲡ ⲉⲟⲩⲱⲙ ⲙⲡⲉϥⲇⲉⲓⲡⲛⲟⲛ . ⲁⲩⲱ ⲟⲩⲛⲟⲩⲁ ⲙⲉⲛ ϩⲕⲁⲉⲓⲧ ⲟⲩⲛⲟⲩⲁ ⲇⲉ ⲧⲁϩⲉ .
English: For in your eating each one takes his own supper first. One is hungry, and another is drunken.
Text: 1 Corinthians 11
Coptic: ⲙⲏ ⲉⲧⲉⲙⲛⲧⲏⲧⲛⲏⲓ ⲙⲙⲁⲩ ⲉⲟⲩⲱⲙ ⲁⲩⲱ ⲉⲥⲱ ϫⲛⲙⲙⲟⲛ ⲉⲧⲉⲧⲛⲕⲁⲧⲁⲫⲣⲟⲛⲉⲓ ⲛⲧⲉⲕⲕⲗⲏⲥⲓⲁ ⲙⲡⲛⲟⲩⲧⲉ ⲁⲩⲱ ⲉⲧⲉⲧⲛϯϣⲓⲡⲉ ⲛⲛⲉⲧⲉⲙⲛⲧⲁⲩ ⲧⲁϫⲟⲟⲥ ⲛⲏⲧⲛ ϫⲉⲟⲩ ⲧⲁⲉⲡⲁⲓⲛⲟⲩ ⲙⲙⲱⲧⲛ ϩⲙⲡⲁⲓ ⲛϯⲉⲡⲁⲓⲛⲟⲩ ⲁⲛ .
English: What, don't you have houses to eat and to drink in? Or do you despise God's assembly, and put them to shame who don't have? What shall I tell you? Shall I praise you? In this I don't praise you.
Text: 1 Corinthians 11
Coptic: ⲁⲛⲟⲕ ⲅⲁⲣ ⲁⲓϫⲓ ⲉⲃⲟⲗ ϩⲓⲧⲙⲡϫⲟⲉⲓⲥ ⲙⲡⲉⲛⲧⲁⲓⲧⲁⲁϥ ⲛⲏⲧⲛ . ϫⲉⲡϫⲟⲉⲓⲥ ⲓⲏⲥⲟⲩⲥ ϩⲛⲧⲉⲟⲩϣⲏ ⲉⲧⲟⲩⲛⲁⲧⲁⲁϥ ⲛϩⲏⲧⲥ . ⲁϥϫⲓ ⲛⲟⲩⲟⲉⲓⲕ
English: For I received from the Lord that which also I delivered to you, that the Lord Jesus on the night in which he was betrayed took bread.
Text: 1 Corinthians 11
Coptic: ⲁϥⲥⲙⲟⲩ ⲉⲣⲟϥ . ⲁϥⲡⲟϣϥ ⲡⲉϫⲁϥ ϫⲉⲡⲁⲓ ⲡⲉ ⲡⲁⲥⲱⲙⲁ ⲉⲧⲟⲩⲛⲁⲧⲁⲁϥ ϩⲁⲣⲱⲧⲛ ⲁⲣⲓⲡⲁⲓ ⲉⲡⲁⲣⲙⲉⲉⲩⲉ .
English: When he had given thanks, he broke it, and said, 'Take, eat. This is my body, which is broken for you. Do this in memory of me.'
Text: 1 Corinthians 11
Coptic: ⲁⲩⲱ ⲟⲩⲁⲡⲟⲧ ⲟⲛ ⲛⲧⲉⲓϩⲉ ⲙⲛⲛⲥⲁⲧⲣⲉⲩⲟⲩⲱⲙ ⲉϥϫⲱ ⲙⲙⲟⲥ ϫⲉⲡⲉⲓⲁⲡⲟⲧ ⲡⲉ ⲧⲇⲓⲁⲑⲏⲕⲏ ⲛⲃⲣⲣⲉ ϩⲙⲡⲁⲥⲛⲟϥ . ⲁⲣⲓⲡⲁⲓ ⲛⲧⲁⲡⲥ ⲛⲥⲟⲡ ⲉⲧⲉⲧⲛⲛⲁⲥⲱ ⲉⲡⲁⲣⲡⲙⲉⲉⲩⲉ .
English: In the same way he also took the cup, after supper, saying, 'This cup is the new covenant in my blood. Do this, as often as you drink, in memory of me.'
Text: 1 Corinthians 11
Coptic: ⲥⲟⲡ ⲅⲁⲣ ⲛⲓⲙ ⲉⲧⲉⲧⲛⲛⲁⲟⲩⲱⲙ ⲙⲡⲉⲓⲟⲉⲓⲕ ⲛⲧⲉⲧⲛⲥⲱ ⲙⲡⲁⲡⲟⲧ ⲉⲧⲉⲧⲛⲧⲁϣⲉⲟⲉⲓϣ ⲙⲡⲙⲟⲩ ⲙⲡϫⲟⲉⲓⲥ ϣⲁⲛⲧϥⲉⲓ .
English: For as often as you eat this bread and drink this cup, you proclaim the Lord's death until he comes.
Text: 1 Corinthians 11
Coptic: ϩⲱⲥⲧⲉ ⲡⲉⲧⲛⲁⲟⲩⲱⲙ ⲙⲡⲟⲉⲓⲕ ⲛϥⲥⲱ ⲙⲡⲁⲡⲟⲧ ⲙⲡϫⲟⲉⲓⲥ ⲉⲛϥⲙⲡϣⲁ ⲁⲛ . ϥⲛⲁϣⲱⲡⲉ ⲛⲉⲛⲟⲭⲟⲥ ⲉⲡⲥⲱⲙⲁ ⲙⲛⲡⲉⲥⲛⲟϥ ⲙⲡϫⲟⲉⲓⲥ .
English: Therefore whoever eats this bread or drinks the Lord's cup in a manner unworthy of the Lord will be guilty of the body and the blood of the Lord.
Text: 1 Corinthians 11
Coptic: ⲙⲁⲣⲉⲡⲣⲱⲙⲉ ⲇⲉ ⲇⲟⲕⲓⲙⲁⲍⲉ ⲙⲙⲟϥ ⲁⲩⲱ ⲧⲁⲓ ⲧⲉ ⲧϩⲉ ⲙⲁⲣⲉϥⲟⲩⲱⲙ ⲉⲃⲟⲗ ϩⲙⲡⲟⲉⲓⲕ . ⲁⲩⲱ ⲛϥⲥⲱ ⲉⲃⲟⲗ ϩⲙⲡⲁⲡⲟⲧ .
English: But let a man examine himself, and so let him eat of the bread, and drink of the cup.
Text: 1 Corinthians 11
Coptic: ⲡⲉⲧⲟⲩⲱⲙ ⲅⲁⲣ ⲁⲩⲱ ⲉⲧⲥⲱ ⲉϥⲟⲩⲱⲙ ⲁⲩⲱ ⲉϥⲥⲱ ⲛⲁϥ ⲛⲟⲩⲕⲣⲓⲙⲁ ⲉⲛϥⲇⲓⲁⲕⲣⲓⲛⲉ ⲁⲛ ⲙⲡⲥⲱⲙⲁ
English: For he who eats and drinks in an unworthy manner eats and drinks judgment to himself, if he doesn't discern the Lord's body.
Text: 1 Corinthians 11
Coptic: ⲉⲧⲃⲉⲡⲁⲓ ⲟⲩⲛϩⲁϩ ϣⲱⲛⲉ ⲛϩⲏⲧⲧⲏⲩⲧⲛ . ⲁⲩⲱ ⲥⲉⲗⲉϫⲗⲱϫ . ⲁⲩⲱ ⲥⲉⲛⲕⲟⲧⲕ ⲛϭⲓⲟⲩⲙⲏⲏϣⲉ .
English: For this cause many among you are weak and sickly, and not a few sleep.
Text: 1 Corinthians 11
Coptic: ⲉⲛⲉⲛⲙⲟⲩϣⲧ ⲅⲁⲣ ⲙⲙⲟⲛ ⲛⲉⲩⲛⲁⲕⲣⲓⲛⲉ ⲙⲙⲟⲛ ⲁⲛ ⲡⲉ .
English: For if we discerned ourselves, we wouldn't be judged.
Text: 1 Corinthians 11
Coptic: ⲉⲩⲕⲣⲓⲛⲉ ⲇⲉ ⲙⲙⲟⲛ ⲉⲃⲟⲗ ϩⲓⲧⲙⲡϫⲟⲉⲓⲥ . ⲉⲩϯⲥⲃⲱ ⲛⲁⲛ ϫⲉⲛⲛⲉⲩⲧϭⲁⲉⲓⲟⲛ ⲙⲛⲡⲕⲟⲥⲙⲟⲥ
English: But when we are judged, we are punished by the Lord, that we may not be condemned with the world.
Text: 1 Corinthians 11
Coptic: ϩⲱⲥⲧⲉ ⲛⲁⲥⲛⲏⲩ ⲉⲧⲉⲧⲛⲥⲱⲟⲩϩ ⲉϩⲟⲩⲛ ⲉⲟⲩⲱⲙ ⲁϩⲉ ⲉⲛⲉⲧⲛⲉⲣⲏⲩ .
English: Therefore, my brothers, when you come together to eat, wait one for another.
Text: 1 Corinthians 11
Coptic: ⲡⲉⲧϩⲕⲁⲉⲓⲧ ⲙⲁⲣⲉϥⲟⲩⲱⲙ ⲙⲡⲉϥⲏⲓ ϫⲉⲛⲛⲉⲧⲛⲥⲱⲟⲩϩ ⲉϩⲟⲩⲛ ⲉⲟⲩⲕⲣⲓⲙⲁ . ϯⲛⲁⲧⲉϣⲡⲕⲉⲥⲉⲉⲡⲉ ⲇⲉ ⲛⲏⲧⲛ ⲉⲉⲓϣⲁⲛⲉⲓ .
English: But if anyone is hungry, let him eat at home, lest your coming together be for judgment. The rest I will set in order whenever I come.
Text: 1 Corinthians 12
Coptic: ⲉⲧⲃⲉⲛⲉⲡⲛⲉⲩⲙⲁⲧⲓⲕⲟⲛ ⲇⲉ ⲛⲉⲥⲛⲏⲩ ⲛϯⲟⲩⲱϣ ⲁⲛ ⲉⲧⲣⲉⲧⲛⲣⲁⲧⲥⲟⲟⲩⲛ
English: Now concerning spiritual things, brothers, I don't want you to be ignorant.
Text: 1 Corinthians 12
Coptic: ⲧⲉⲧⲛⲥⲟⲟⲩⲛ ⲅⲁⲣ ϫⲉ ⲛⲉⲧⲉⲧⲛⲟ ⲛϩⲉⲑⲛⲟⲥ ⲡⲉ . ⲉⲧⲉⲧⲛⲃⲏⲕ ⲉⲣⲁⲧⲟⲩ ⲛⲛⲉⲓⲇⲱⲗⲟⲛ ⲉⲧⲉⲙⲉⲩϣⲁϫⲉ ⲛⲧϩⲉ ⲉⲛⲧⲁⲩⲛⲧⲏⲩⲧⲛ ⲉϩⲣⲁⲓ ϩⲓⲱⲱⲥ .
English: You know that when you were heathen, you were led away to those mute idols, however you might be led.
Text: 1 Corinthians 12
Coptic: ⲉⲧⲃⲉⲡⲁⲓ ϯⲧⲁⲙⲟ ⲙⲙⲱⲧⲛ ϫⲉ ⲙⲉⲣⲉⲗⲁⲁⲩ ⲉϥϣⲁϫⲉ ϩⲛⲟⲩⲡⲛⲉⲩⲙⲁ ⲛⲧⲉⲡⲛⲟⲩⲧⲉ ϫⲟⲟⲥ ϫⲉⲟⲩⲁⲛⲁⲑⲉⲙⲁ ⲡⲉ ⲓⲏⲥⲟⲩⲥ . ⲁⲩⲱ ⲙⲛϣϭⲟⲙ ⲛⲗⲁⲁⲩ ⲉϫⲟⲟⲥ ϫⲉⲡϫⲟⲉⲓⲥ ⲡⲉ ⲓⲏⲥⲟⲩⲥ ⲉⲓⲙⲏⲧⲓ ϩⲛⲟⲩⲡⲛⲉⲩⲙⲁ ⲉϥⲟⲩⲁⲁⲃ .
English: Therefore I make known to you that no man speaking by God's Spirit says, 'Jesus is accursed.' No one can say, 'Jesus is Lord,' but by the Holy Spirit.
Text: 1 Corinthians 12
Coptic: ⲟⲩⲛϩⲉⲛⲡⲱⲣϫ ⲇⲉ ⲛϩⲙⲟⲧ ⲉⲡⲓⲡⲛⲉⲩⲙⲁ ⲛⲟⲩⲱⲧ ⲡⲉ .
English: Now there are various kinds of gifts, but the same Spirit.
Text: 1 Corinthians 12
Coptic: ⲁⲩⲱ ⲟⲩⲛϩⲉⲛⲡⲱⲣϫ ⲛⲇⲓⲁⲕⲟⲛⲓⲁ ⲉⲡⲓϫⲟⲉⲓⲥ ⲛⲟⲩⲱⲧ ⲡⲉ .
English: There are various kinds of service, and the same Lord.
Text: 1 Corinthians 12
Coptic: ⲁⲩⲱ ⲟⲩⲛϩⲉⲛⲡⲱⲣϫ ⲛⲉⲛⲉⲣⲅⲏⲙⲁ ⲉⲡⲓⲛⲟⲩⲧⲉ ⲛⲟⲩⲱⲧ ⲡⲉⲧⲉⲛⲉⲣⲅⲉⲓ ⲙⲡⲧⲏⲣϥ ϩⲙⲡⲧⲏⲣϥ .
English: There are various kinds of workings, but the same God, who works all things in all.
Text: 1 Corinthians 12
Coptic: ⲥⲉϯ ⲇⲉ ⲙⲡⲟⲩⲁ ⲡⲟⲩⲁ ϩⲙⲡⲟⲩⲱⲛϩ ⲉⲃⲟⲗ ⲙⲡⲉⲡⲛⲉⲩⲙⲁ ⲉⲧⲛⲟϥⲣⲉ .
English: But to each one is given the manifestation of the Spirit for the profit of all.
Text: 1 Corinthians 12
Coptic: ⲟⲩⲁ ⲙⲉⲛ ϩⲓⲧⲙⲡⲉⲡⲛⲉⲩⲙⲁ ϣⲁⲩϯ ⲛⲁϥ ⲛⲟⲩϣⲁϫⲉ ⲛⲥⲟⲫⲓⲁ . ⲕⲉⲧ ⲇⲉ ⲛⲟⲩϣⲁϫⲉ ⲛⲥⲟⲟⲩⲛ ⲕⲁⲧⲁⲡⲓⲡⲛⲉⲩⲙⲁ ⲛⲟⲩⲱⲧ .
English: For to one is given through the Spirit the word of wisdom, and to another the word of knowledge, according to the same Spirit;
Text: 1 Corinthians 12
Coptic: ⲕⲉⲟⲩⲁ ⲇⲉ ⲛⲟⲩⲡⲓⲥⲧⲓⲥ ϩⲙⲡⲓⲡⲛⲉⲩⲙⲁ ⲛⲟⲩⲱⲧ . ⲕⲉⲟⲩⲁ ⲇⲉ ⲛϩⲉⲛϩⲙⲟⲧ ⲛⲧⲁⲗϭⲟ ⲕⲁⲧⲁⲡⲓⲡⲛⲉⲩⲙⲁ ⲛⲟⲩⲱⲧ .
English: to another faith, by the same Spirit; and to another gifts of healings, by the same Spirit;
Text: 1 Corinthians 12
Coptic: ⲕⲉⲟⲩⲁ ⲛϩⲉⲛⲉⲛⲉⲣⲅⲏⲙⲁ ⲛϭⲟⲙ ⲕⲉⲟⲩⲁ ⲛⲟⲩⲡⲣⲟⲫⲏⲧⲓⲁ ⲕⲉⲟⲩⲁ ⲛⲟⲩⲇⲓⲁⲕⲣⲓⲥⲓⲥ ⲙⲡⲛⲉⲩⲙⲁ ⲕⲉⲟⲩⲁ ⲛϩⲉⲛⲅⲉⲛⲟⲥ ⲛⲁⲥⲡⲉ ⲕⲉⲟⲩⲁ ⲛⲟⲩϩⲉⲣⲙⲏⲛⲉⲓⲁ ⲛⲁⲥⲡⲉ .
English: and to another workings of miracles; and to another prophecy; and to another discerning of spirits; to another different kinds of languages; and to another the interpretation of languages.
Text: 1 Corinthians 12
Coptic: ⲛⲁⲓ ⲇⲉ ⲧⲏⲣⲟⲩ ⲡⲓⲡⲛⲉⲩⲙⲁ ⲛⲟⲩⲱⲧ ⲡⲉⲧⲉⲛⲉⲣⲅⲉⲓ ⲙⲙⲟⲟⲩ ⲉϥⲡⲱϣ ⲉϫⲙⲡⲟⲩⲁ ⲡⲟⲩⲁ ⲙⲙⲟⲟⲩ ⲕⲁⲧⲁⲧϩⲉ ⲉⲧϥⲟⲩⲁϣⲥ .
English: But the one and the same Spirit works all of these, distributing to each one separately as he desires.
Text: 1 Corinthians 12
Coptic: ⲛⲧϩⲉ ⲅⲁⲣ ⲉⲟⲩⲁ ⲡⲉ ⲡⲥⲱⲙⲁ ⲉⲟⲩⲛⲧϥ ϩⲁϩ ⲙⲙⲉⲗⲟⲥ ⲙⲙⲉⲗⲟⲥ ⲇⲉ ⲧⲏⲣⲟⲩ ⲙⲡⲥⲱⲙⲁ ϩⲁϩ ⲛⲉ ⲟⲩⲥⲱⲙⲁ ⲛⲟⲩⲱⲧ ⲡⲉ ⲧⲁⲓ ⲧⲉ ⲧϩⲉ ⲙⲡⲉⲭⲣⲓⲥⲧⲟⲥ .
English: For as the body is one, and has many members, and all the members of the body, being many, are one body; so also is Christ.
Text: 1 Corinthians 12
Coptic: ⲕⲁⲓ ⲅⲁⲣ ϩⲛⲟⲩⲡⲛⲉⲩⲙⲁ ⲛⲟⲩⲱⲧ ⲁⲛⲟⲛ ⲧⲏⲣⲛ ⲛⲧⲁⲛⲃⲁⲡⲧⲓⲍⲉ ⲉⲩⲥⲱⲙⲁ ⲛⲟⲩⲱⲧ ⲉⲓⲧⲉ ⲓⲟⲩⲇⲁⲓ ⲉⲓⲧⲉ ⲟⲩⲉⲉⲓⲉⲛⲓⲛ ⲉⲓⲧⲉ ϩⲙϩⲁⲗ ⲉⲓⲧⲉ ⲣⲙϩⲉ ⲁⲩⲱ ⲛⲧⲁⲩⲧⲥⲟⲛ ⲧⲏⲣⲛ ⲛⲟⲩⲡⲛⲉⲩⲙⲁ ⲛⲟⲩⲱⲧ .
English: For in one Spirit we were all baptized into one body, whether Jews or Greeks, whether bond or free; and were all given to drink into one Spirit.
Text: 1 Corinthians 12
Coptic: ⲕⲁⲓ ⲅⲁⲣ ⲡⲥⲱⲙⲁ ⲛⲟⲩⲙⲉⲗⲟⲥ ⲛⲟⲩⲱⲧ ⲁⲛ ⲡⲉ . ⲁⲗⲗⲁ ϩⲁϩ ⲛⲉ .
English: For the body is not one member, but many.
Text: 1 Corinthians 12
Coptic: ⲉⲣϣⲁⲛⲧⲟⲩⲉⲣⲏⲧⲉ ϫⲟⲟⲥ ϫⲉ ⲁⲛⲅⲧϭⲓϫ ⲁⲛ . ⲁⲛⲅⲟⲩⲉⲃⲟⲗ ⲁⲛ ϩⲙⲡⲥⲱⲙⲁ . ⲟⲩ ⲡⲁⲣⲁ ⲧⲟⲩⲧⲟ ⲛⲟⲩⲉⲃⲟⲗ ⲁⲛ ϩⲙⲡⲥⲱⲙⲁ ⲧⲉ .
English: If the foot would say, 'Because I'm not the hand, I'm not part of the body,' it is not therefore not part of the body.
Text: 1 Corinthians 12
Coptic: ⲁⲩⲱ ⲉⲣϣⲁⲛⲡⲙⲁⲁϫⲉ ϫⲟⲟⲥ ϫⲉⲁⲛⲅⲡⲃⲁⲗ ⲁⲛ . ⲁⲛⲅⲟⲩⲉⲃⲟⲗ ⲁⲛ ϩⲙⲡⲥⲱⲙⲁ . ⲟⲩ ⲡⲁⲣⲁ ⲧⲟⲩⲧⲟ ⲛⲟⲩⲉⲃⲟⲗ ⲁⲛ ϩⲙⲡⲥⲱⲙⲁ ⲡⲉ .
English: If the ear would say, 'Because I'm not the eye, I'm not part of the body,' it's not therefore not part of the body.
Text: 1 Corinthians 12
Coptic: ⲉϣϫⲉⲡⲥⲱⲙⲁ ⲧⲏⲣϥ ⲡⲉ ⲡⲃⲁⲗ ⲉϥⲧⲱⲛ ⲡⲙⲁⲁϫⲉ . ⲉϣϫⲉⲡⲥⲱⲙⲁ ⲧⲏⲣϥ ⲡⲉ ⲡⲙⲁⲁϫⲉ ⲉϥⲧⲱⲛ ⲡϣⲁ .
English: If the whole body were an eye, where would the hearing be? If the whole were hearing, where would the smelling be?
Text: 1 Corinthians 12
Coptic: ⲧⲉⲛⲟⲩ ⲇⲉ ⲁⲡⲛⲟⲩⲧⲉ ⲥⲙⲛⲙⲙⲉⲗⲟⲥ ⲡⲟⲩⲁ ⲡⲟⲩⲁ ⲙⲙⲟⲟⲩ ϩⲙⲡⲥⲱⲙⲁ ⲕⲁⲧⲁⲧϩⲉ ⲉⲧϥⲟⲩⲁϣⲥ .
English: But now God has set the members, each one of them, in the body, just as he desired.
Text: 1 Corinthians 12
Coptic: ⲉϣϫⲉⲟⲩⲙⲉⲗⲟⲥ ⲇⲉ ⲛⲟⲩⲱⲧ ⲧⲏⲣⲟⲩ ⲛⲉ ⲉϥⲧⲱⲛ ⲡⲥⲱⲙⲁ .
English: If they were all one member, where would the body be?
Text: 1 Corinthians 12
Coptic: ⲧⲉⲛⲟⲩ ⲇⲉ ϩⲁϩ ⲙⲉⲛ ⲛⲉ ⲙⲙⲉⲗⲟⲥ . ⲟⲩⲁ ⲇⲉ ⲡⲉ ⲡⲥⲱⲙⲁ .
English: But now they are many members, but one body.
Text: 1 Corinthians 12
Coptic: ⲙⲛϭⲟⲙ ⲇⲉ ⲙⲡⲃⲁⲗ ⲉϫⲟⲟⲥ ⲛⲧϭⲓϫ ϫⲉⲛϯⲣⲭⲣⲉⲓⲁ ⲙⲙⲟ ⲁⲛ . ⲏ ⲟⲛ ⲧⲁⲡⲉ ⲛⲛⲟⲩⲉⲣⲏⲧⲉ ϫⲉ ⲛϯⲣⲭⲣⲉⲓⲁ ⲙⲙⲱⲧⲛ ⲁⲛ .
English: The eye can't tell the hand, 'I have no need for you,' or again the head to the feet, 'I have no need for you.'
Text: 1 Corinthians 12
Coptic: ⲁⲗⲗⲁ ⲛϩⲟⲩⲟ ⲛⲧⲟϥ ⲙⲙⲉⲗⲟⲥ ⲛⲧⲉⲡⲥⲱⲙⲁ ⲉⲧⲉⲛⲙⲉⲉⲩⲉ ⲉⲣⲟⲟⲩ ϫⲉϩⲉⲛϭⲱⲃ ⲛⲉ ϩⲉⲛⲁⲛⲁⲅⲕⲁⲓⲟⲛ ⲛⲉ .
English: No, much rather, those members of the body which seem to be weaker are necessary.
Text: 1 Corinthians 12
Coptic: ⲁⲩⲱ ⲛⲉⲧⲛⲙⲉⲉⲩⲉ ⲉⲣⲟⲟⲩ ⲛⲧⲉⲡⲥⲱⲙⲁ ϫⲉⲥⲉⲥⲏϣ . ⲧⲛⲟⲩⲱϩ ⲛⲟⲩϩⲟⲩⲉⲧⲓⲙⲏ ⲉⲛⲁⲓ . ⲁⲩⲱ ⲛⲉⲛϣⲓⲡⲉ ⲟⲩⲛⲧⲁⲩ ⲙⲙⲁⲩ ⲛⲟⲩϩⲟⲩⲉⲉⲩⲥⲭⲩⲙⲟⲥⲩⲛⲏ .
English: Those parts of the body which we think to be less honorable, on those we bestow more abundant honor; and our unpresentable parts have more abundant propriety;
Text: 1 Corinthians 12
Coptic: ⲁⲩⲱ ⲛⲉⲧⲛⲉⲥⲱⲟⲩ ⲛⲥⲉⲣⲭⲣⲉⲓⲁ ⲁⲛ . ⲁⲗⲗⲁ ⲁⲡⲛⲟⲩⲧⲉ ⲥⲩⲅⲕⲉⲣⲁ ⲙⲡⲥⲱⲙⲁ ⲉⲁϥϯ ⲛⲟⲩϩⲟⲩⲟ ⲙⲡⲉⲧϣⲁⲁⲧ .
English: whereas our presentable parts have no such need. But God composed the body together, giving more abundant honor to the inferior part,
Text: 1 Corinthians 12
Coptic: ϫⲉⲕⲁⲁⲥ ⲉⲛⲛⲉⲡⲱⲣϫϣⲱⲡⲉ ϩⲙⲡⲥⲱⲙⲁ . ⲁⲗⲗⲁ ⲉⲣⲉⲙⲙⲉⲗⲟⲥ ϥⲓⲣⲟⲟⲩϣ ϩⲁⲛⲉⲩⲉⲣⲏⲩ .
English: that there should be no division in the body, but that the members should have the same care for one another.
Text: 1 Corinthians 12
Coptic: ⲁⲩⲱ ⲉϣⲱⲡⲉ ⲟⲩⲛⲟⲩⲙⲉⲗⲟⲥ ϣⲱⲛⲉ ϣⲁⲣⲉⲙⲙⲉⲗⲟⲥ ⲧⲏⲣⲟⲩ ϣⲱⲛⲉ ⲛⲙⲙⲁϥ ⲉⲓⲧⲁ ⲟⲩⲛⲟⲩⲙⲉⲗⲟⲥ ϫⲓⲉⲟⲟⲩ ϣⲁⲣⲉⲙⲙⲉⲗⲟⲥ ⲧⲏⲣⲟⲩ ⲣⲁϣⲉ ⲛⲙⲙⲁϥ .
English: When one member suffers, all the members suffer with it. Or when one member is honored, all the members rejoice with it.
Text: 1 Corinthians 12
Coptic: ⲛⲧⲱⲧⲛ ⲇⲉ ⲛⲧⲉⲧⲛⲡⲥⲱⲙⲁ ⲙⲡⲉⲭⲣⲓⲥⲧⲟⲥ . ⲁⲩⲱ ⲛⲉϥⲙⲉⲗⲟⲥ ⲉⲕ ⲙⲉⲣⲟⲩⲥ .
English: Now you are the body of Christ, and members individually.
Text: 1 Corinthians 12
Coptic: ϩⲟⲓⲛⲉ ⲙⲉⲛ ⲁⲡⲛⲟⲩⲧⲉ ⲕⲁⲁⲩ ϩⲛⲧⲉⲕⲕⲗⲏⲥⲓⲁ ⲛϣⲟⲣⲡ ⲛⲁⲡⲟⲥⲧⲟⲗⲟⲥ ⲡⲙⲉϩⲥⲛⲁⲩ ⲛⲉⲡⲣⲟⲫⲏⲧⲏⲥ ⲡⲙⲉϩϣⲟⲙⲛⲧ ⲛⲥⲁϩ ⲙⲛⲛⲥⲱⲥ ϩⲉⲛϭⲟⲙ ⲙⲛⲛⲥⲱⲥ ϩⲉⲛⲭⲁⲣⲓⲥⲙⲁ ⲛⲧⲁⲗϭⲟ ⲟⲩϯⲧⲟⲟⲧⲟⲩ ϩⲉⲛⲣϩⲙⲙⲉ ϩⲉⲛⲅⲉⲛⲟⲥ ⲛⲁⲥⲡⲉ .
English: God has set some in the assembly: first apostles, second prophets, third teachers, then miracle workers, then gifts of healings, helps, governments, and various kinds of languages.
Text: 1 Corinthians 12
Coptic: ⲙⲏ ⲉⲩⲛⲁⲣⲁⲡⲟⲥⲧⲟⲗⲟⲥ ⲧⲏⲣⲟⲩ ⲙⲏ ⲉⲩⲛⲁⲣⲡⲣⲟⲫⲏⲧⲏⲥ ⲧⲏⲣⲟⲩ ⲙⲏ ⲉⲩⲛⲁⲣⲥⲁϩ ⲧⲏⲣⲟⲩ ⲙⲏ ⲉⲩⲛⲁⲣϭⲟⲙ ⲧⲏⲣⲟⲩ .
English: Are all apostles? Are all prophets? Are all teachers? Are all miracle workers?
Text: 1 Corinthians 12
Coptic: ⲙⲏ ⲟⲩⲛⲧⲁⲩ ⲧⲏⲣⲟⲩ ⲛϩⲉⲛϩⲙⲟⲧ ⲛⲧⲁⲗϭⲟ . ⲙⲏ ⲉⲩⲛⲁϣⲁϫⲉ ⲧⲏⲣⲟⲩ ϩⲛⲛⲁⲥⲡⲉ . ⲙⲏ ⲉⲩⲛⲁϩⲉⲣⲙⲏⲛⲉⲩⲉ ⲧⲏⲣⲟⲩ .
English: Do all have gifts of healings? Do all speak with various languages? Do all interpret?
Text: 1 Corinthians 12
Coptic: ⲕⲱϩ ⲇⲉ ⲉⲛⲉⲭⲁⲣⲓⲥⲙⲁ ⲛⲟϭ . ⲁⲩⲱ ⲉⲧⲉⲓ ⲡⲉϩⲟⲩⲟ ϯⲛⲁⲧⲥⲁⲃⲱⲧⲛ ⲉⲧⲉϩⲓⲏ .
English: But earnestly desire the best gifts. Moreover, I show a most excellent way to you.
Text: 1 Corinthians 13
Coptic: ⲉⲓϣⲁⲛϣⲁϫⲉ ⲛⲛⲁⲥⲡⲉ ⲛⲛⲣⲱⲙⲉⲙⲛⲧⲁ ⲛⲁⲅⲅⲉⲗⲟⲥ ⲉⲙⲛⲧⲁⲓⲁⲅⲁⲡⲏ ⲇⲉ ⲙⲙⲁⲩ ⲛⲧⲁⲓⲣⲧϩⲉ ⲛⲟⲩϩⲟⲙⲛⲧ ⲉϥϯϩⲣⲟⲟⲩ ⲏ ⲟⲩⲕⲩⲙⲃⲁⲗⲟⲛ ⲉϥⲱϣ ⲉⲃⲟⲗ .
English: If I speak with the languages of men and of angels, but don't have love, I have become sounding brass, or a clanging cymbal.
Text: 1 Corinthians 13
Coptic: ⲁⲩⲱ ⲉϣⲱⲡⲉ ⲟⲩⲛⲧⲁⲓ ⲛⲟⲩⲡⲣⲟⲫⲏⲧⲓⲁ .ⲧⲁ ⲉⲓⲙⲉ ⲉⲙⲙⲩⲥⲧⲏⲣⲓⲟⲛ ⲧⲏⲣⲟⲩ ⲙⲛⲡⲥⲟⲟⲩⲛ ⲧⲏⲣϥ . ⲕⲁⲛ ⲉⲟⲩⲛⲧⲁⲓⲧⲡⲓⲥⲧⲓⲥ ⲧⲏⲣⲥ ϩⲱⲥⲧⲉ ⲉⲡⲉⲛⲉⲧⲟⲟⲩ ⲉⲃⲟⲗ ⲉⲙⲛⲁⲅⲁⲡⲏ ⲇⲉ ⲛϩⲏⲧ ⲁⲛⲅⲟⲩⲗⲁⲁⲩ .
English: If I have the gift of prophecy, and know all mysteries and all knowledge; and if I have all faith, so as to remove mountains, but don't have love, I am nothing.
Text: 1 Corinthians 13
Coptic: ⲕⲁⲛ ⲉⲓϣⲁⲛⲧⲙⲙⲟ ⲛⲛⲁϩⲩⲡⲁⲣⲭⲟⲛⲧⲁ ⲧⲏⲣⲟⲩ . ⲁⲩⲱ ⲧⲁϯ ⲙⲡⲁⲥⲱⲙⲁ ϫⲉⲉⲓⲉϣⲟⲩϣⲟⲩ ⲙⲙⲟⲓ ⲉⲙⲛⲧⲁⲓⲁⲅⲁⲡⲏ ⲇⲉ ⲙⲙⲁⲩ ⲛϯⲛⲁϯϩⲏⲩ ⲁⲛ ⲛⲗⲁⲁⲩ .
English: If I dole out all my goods to feed the poor, and if I give my body to be burned, but don't have love, it profits me nothing.
Text: 1 Corinthians 13
Coptic: ⲧⲁⲅⲁⲡⲏ ϣⲁⲥϩⲣⲟϣ ⲛϩⲏⲧ ϣⲁⲥⲣⲭⲣⲏⲥⲧⲟⲥ ⲧⲁⲅⲁⲡⲏ ⲙⲉⲥⲕⲱϩ ⲙⲉⲥⲣⲡⲉⲣⲡⲉⲣⲟⲥ ⲙⲉⲥϫⲓⲥⲉ ⲛϩⲏⲧ .
English: Love is patient and is kind; love doesn't envy. Love doesn't brag, is not proud,
Text: 1 Corinthians 13
Coptic: ⲙⲉⲥⲁⲥⲭⲏⲙⲟⲛⲉⲓ . ⲙⲉⲥϣⲓⲛⲉ ⲛⲥⲁⲛⲉⲧⲉⲛⲟⲩⲥ ⲛⲉ . ⲙⲉⲥⲛⲟⲩϭⲥ ⲙⲉⲥⲙⲉⲉⲩⲉ ⲉⲡⲡⲉⲑⲟⲟⲩ .
English: doesn't behave itself inappropriately, doesn't seek its own way, is not provoked, takes no account of evil;
Text: 1 Corinthians 13
Coptic: ⲙⲉⲥⲣⲁϣⲉ ⲉϫⲙⲡϫⲓ ⲛϭⲟⲛⲥ . ϣⲁⲥⲣⲁϣⲉ ⲛⲧⲟϥ ⲙⲛⲧⲙⲉ .
English: doesn't rejoice in unrighteousness, but rejoices with the truth;
Text: 1 Corinthians 13
Coptic: ϣⲁⲥϥⲓ ϩⲁϩⲱⲃ ⲛⲓⲙ ϣⲁⲥⲡⲓⲥⲧⲉⲩⲉ ⲉⲡⲧⲏⲣϥ ϣⲁⲥϩⲉⲗⲡⲓⲍⲉ ⲉⲡⲧⲏⲣϥ ϣⲁⲥϩⲩⲡⲟⲙⲓⲛⲉ ⲉⲡⲧⲏⲣϥ .
English: bears all things, believes all things, hopes all things, endures all things.